Διεθνιστική Εργατική Αριστερά

Η Διεθνιστική Εργατική Αριστερά (Δ.Ε.Α.) είναι ελληνικό επαναστατικό σοσιαλιστικό πολιτικό κόμμα το οποίο ιδρύθηκε στις 3 Μαρτίου 2001. Συμμετείχε ιδιαίτερα ενεργά στην ίδρυση του Ελληνικού Κοινωνικού Φόρουμ το 2002 και του ΣΥ.ΡΙΖ.Α. το 2004,περιγραφή του Ελληνικού Κοινωνικού Φόρουμ στην ιστοσελίδα του. ενώ διατηρούσε στενές σχέσεις με την οργάνωση International Socialist Organisation (ISO) στις Η.Π.Α.. Αποδέχεται τις πολιτικές των Διεθνών Σοσιαλιστών (International Socialists) και της Μαρξιστικής πολιτικής παράδοσης. Συμμετείχε μέχρι τον Φεβρουάριο του 2020 στη Λαϊκή Ενότητα.

 Ιστορικό 
Η ΔΕΑ ιδρύθηκε στις 3 Μαρτίου 2001, αφού πρώτα διασπάστηκε από το Σοσιαλιστικό Εργατικό Κόμμα (ΣΕΚ), το τμήμα της Διεθνούς Σοσιαλιστικής Τάσης στην Ελλάδα.Συνέντευξη  του ιδρυτικού στελέχους της ΔΕΑ, Αντώνη Νταβανέλου, στο περιοδικό "Σπάρτακος" της ΟΚΔΕ (τεύχος Μαΐου 2001) για τη δημιουργία της οργάνωσηςδιεθνής ανακοίνωση (στα αγγλικά) της οργάνωσης ανακοινώνοντας τη διάσπασηΣυλλογή κειμένων (στα αγγλικά) για τη διάσπαση καθώς και την αμφισβήτηση εκτιμήσεων της Διεθνούς Σοσιαλιστικής Τάσης (IST) Η οργάνωση συμμετείχε στο Χώρο Διαλόγου και Κοινής Δράσης της ΑριστεράςΣυνέντευξη τύπου του Χώρου Διαλόγου, Μάιος 2001 , ίδρυσε με άλλες οργανώσεις και συλλογικότητες το Ελληνικό Κοινωνικό Φόρουμ το 2002 και δραστηριοποιήθηκε ενεργά στην ίδρυση του ΣΥΡΙΖΑ "Η Βαβέλ της Αριστεράς", εφημερίδα ΤΑ ΝΕΑ, 26/10/2010"Όλες οι φυλές του ΣΥΡΙΖΑ" , άρθρο στην εφημερίδα Έθνος, 17/4/2009"ΣΥΡΙΖΑ: Οι συνιστώσες μιας δοκιμαζόμενης συνισταμένης", άρθρο από την Ελευθεροτυπία, 8/8/2009 το 2004. Στις αρχές του 2010 η οργάνωση προχώρησε μαζί με τον Αλέκο Αλαβάνο, την ΚΟΕ την ΚΕΔΑ και την ΑΠΟ στην ανάληψη πρωτοβουλίας για ένα Μέτωπο Αλληλεγγύης και Ανατροπής."Πολιτική πλατφόρμα Αλαβάνου" άρθρο παρουσίασης του ΜΑΑ στο Βήμα, 8/2/2010 Στις περιφερειακές εκλογές του 2010 συμμετείχε στο ψηφοδέλτιο της Ελεύθερης Αττικής στην αντίστοιχη περιφέρεια, με επικεφαλής τον Α. Αλαβάνο.

Η οργάνωση μπήκε σε κρίση λίγο πριν από τις ευρωεκλογές του 2004 όταν 2 διαφορετικές ομάδες, το Κόκκινο και η Διεθνιστική Σοσιαλιστική Παρέμβαση (ΔΣΠ) διασπάστηκαν από αυτή. Η μια από αυτές συνέχισε να λειτουργεί σαν πολιτική ομάδα με το όνομα "Κόκκινο" στα πλαίσια του ΣΥΡΙΖΑ μέχρι τον Δεκέμβρη του 2014 όταν και ανέστειλε την λειτουργία της προσχωρώντας ξανά στην ΔΕΑ. Η δεύτερη ονομάστηκε προσωρινά Διεθνιστική Σοσιαλιστική Παρέμβαση (ΔΣΠ), για να ενταχθεί στη συνέχεια στην ΟΚΔΕ-Σπάρτακος. 

Το 2012 η ΔΕΑ συμμετείχε στις εκλογές με τον ΣΥΡΙΖΑ, εκλέγοντας δύο βουλεύτριες, τη Μαρία Μπόλαρη (Α΄ Αθηνών) και την Ιωάννα Γαϊτάνη (Α΄ Θεσσαλονίκης).

Στο Συνέδριο του ΣΥΡΙΖΑ το 2013 η ΔΕΑ θα αρνηθεί να αυτοδιαλυθεί.

Στις εκλογές του Γενάρη του 2015 η Ιωάννα Γαϊτάνη επανεκλέγεται και εκλέγεται η Ελένη Ψαρρέα (Μεσσηνίας).

Η ΔΕΑ αποχώρησε από τον ΣΥΡΙΖΑ το 2015 και ανακοίνωσε τη σύμπραξη της στην Λαϊκή Ενότητα. 

Το Δεκέμβρη του 2017 συγκροτήθηκε επίσημη εσωκομματική αντιπολίτευση. Ένα χρόνο αργότερα, η Κεντρική Επιτροπή της ΔΕΑ, διέγραψε δύο μέλη της Κ.Ε., ενώ την ίδια περίοδο αποχώρησε ένα τμήμα της εσωκομματικής αντιπολίτευσης που είχε επίσημα συγκροτηθεί το 2017.Μαζική αποχώρηση από τη ΔΕΑ - Τι αναφέρουν οι 68 αποχωρούντες Οι αποχωρήσαντες, μαζί με τους δύο διαγραφέντες, συγκρότησαν τη συλλογικότητα «Κόκκινο Νήμα» και αποχώρησαν από τη ΛΑΕ στα τέλη Ιούνη 2018.

 Ιδεολογία 
Η ΔΕΑ αναφέρεται στον επαναστατικό Μαρξισμό, όπως θεμελιώθηκε από τον Μαρξ και τον Ένγκελς και προωθήθηκε από τους μπολσεβίκους, όπως τον Λένιν και τον Τρότσκι.κάποιες από τις βασικές ιδεολογικές αρχές της ΔΕΑ περιγράφονται στη μόνιμη στήλη της "Εργατικής Αριστεράς", με τον τίτλο "Η ΔΕΑ παλεύει για" Ιδεολογική αναφορά αποτελεί το έργο και η δράση της Γερμανίδας επαναστάτριας Ρ. Λούξεμπουργκ, του Ιταλού επαναστάτη Α. Γκράμσι καθώς και του Παντελή Πουλιόπουλου, πρώτου Γενικού Γραμματέα του ΣΕΚΕ/ΚΚΕ, θεωρητικού και υποστηρικτή της Διεθνούς Αντιπολίτευσης του Τρότσκι.

Η ΔΕΑ αναφέρεται στις βασικές πολιτικές αναλύσεις των «Διεθνών Σοσιαλιστών», της σημερινής Διεθνούς Σοσιαλιστικής Τάσης, γνωστή ως IST, από τα αρχικά του International Socialist Tendency του ρεύματος που ιδρύθηκε στις αρχές της δεκαετίας του '50 από τον Παλαιστίνιο εβραϊκής καταγωγής Τόνι Κλιφ. Μια από τις βασικές θέσεις που διαχωρίζει το ρεύμα αυτό από τα υπόλοιπα τροτσκιστικά ρεύματα είναι η ανάλυση της Ρωσίας ως ένα κρατικό καπιταλισμό, σε αντίθεση με την ανάλυση που είχε ο Τρότσκι για την ΕΣΣΔ ως ένα εκφυλισμένο μεν, αλλά στη βάση του ακόμη εργατικό κράτος.

 Εκδόσεις 
Η οργάνωση εκδίδει τακτικά την εφημερίδα, "Εργατική Αριστερά", ανά δυο εβδομάδες και ένα θεωρητικό περιοδικό, το "Κόκκινο" , δύο με τέσσερις φορές το χρόνο. 

 Παραπομπές 

 Εξωτερικοί σύνδεσμοι 


Κατηγορία:Συνιστώσες της ΛΑ.Ε.
Κατηγορία:Συνιστώσες του ΣΥΡΙΖΑ
Κατηγορία:Ελληνικά πολιτικά κόμματα
Κατηγορία:Αντικαπιταλιστικά κόμματα στην Ελλάδα
Κατηγορία:Κομμουνιστικά κόμματα στην Ελλάδα
Κατηγορία:Τροτσκιστικές οργανώσεις στην Ελλάδα